Na podlagi 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, 202/21 – odl. US in 3/22 – ZDeb) in 8. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) **OBČINA KAMNIK**, Glavni trg 24, 1241 Kamnik,

objavlja interni natečaj za zasedbo uradniškega delovnega mesta

**VIŠJI OBČINSKI REDAR**

Javni uslužbenci – uradniki, ki se bodo prijavili na prosto delovno mesto, morajo imeti sklenjeno delovno razmerje za nedoločen čas s polnim delovnim časom v organih državne uprave in drugih organih, ki so po sporazumu z Vlado RS vstopili v interni trg dela, morajo biti imenovani v uradniški naziv in izpolnjevati naslednje pogoje:

* imeti najmanj 6. raven strokovne izobrazbe (višja izobrazba)
* najmanj 6 mesecev delovnih izkušenj,
* opravljen preizkus znanja za vodenje in odločanje v prekrškovnem postopku
* opravljen preizkus znanja za opravljanje nalog občinskega redarstva in za uporabo pooblastil občinskega redarja,
* opravljen strokovni izpit iz upravnega postopka
* opravljeno obvezno usposabljanje za imenovanje v naziv.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del v organih javne uprave in drugih državnih organih na podobnih delovnih mestih, za katera se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Naloge delovnega mesta:

* neposredno opravljanje nalog in izvajanje pooblastil na podlag zakona, ki ureja občinsko redarstvo
* nadzor nad izvajanjem zakonov in odlokov idr. predpisov občine ter izvajanje pooblastilih iz stvarne pristojnosti občinskega redarstva
* izvajanje nalog v skladu s prednostnimi nalogami, določenimi v občinskem programu varnosti
* vodenje zahtevnih upravnih postopkov na I. stopnji
* vodenje in odločanje v prekrškovnem postopku
* vodenje, organiziranje in usklajevanje dela občinske redarske službe
* opravljanje nalog z delovnega področja občinske redarske službe
* vodenje evidenc in priprava poročil
* sodelovanje pri izpopolnjevanju in usposabljanju občinskih redarjev
* opravljanje nalog prekrškovnega organa v skladu s predpisi
* opravljanje drugih nalog z delovnega področja občinskega redarstva
* opravljanje drugih nalog enake zahtevnosti po odredbi predpostavljenega

Prijava mora vsebovati:

1. izjavo kandidata o izpolnjevanju pogoja glede uradniškega naziva, iz katere je razviden naziv, ki ga ima kandidat;
2. izjavo kandidata, da ima sklenjeno delovno razmerje za nedoločen čas s polnim delovnim časom v organu državne uprave ali v drugem organu, ki so po sporazumu z Vlado RS vstopili v interni trg dela;
3. izjavo o izpolnjevanju pogoja glede zahtevane strokovne izobrazbe, iz katere mora biti razvidna raven izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
4. izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznem delodajalcu ter na kratko opiše delo in raven zahtevnosti dela, ki ga je opravljal pri tem delodajalcu;
5. izjavo o izpolnjevanju pogoja opravljenega preizkusa znanja za vodenje in odločanje v prekrškovnem postopku;
6. izjavo o izpolnjevanju pogoja opravljenega preizkusa znanja za opravljanje nalog občinskega redarstva in za uporabo pooblastil občinskega redarja;
7. izjavo o izpolnjevanju pogoja opravljenega strokovnega izpita iz upravnega postopka;
8. izjavo o izpolnjevanju pogoja opravljenega obveznega usposabljanja za imenovanje v naziv;
9. izjavo, da za namen tega internega natečaja dovoljuje Občini Kamnik pridobitev podatkov iz prejšnje točke tega razpisa iz uradnih evidenc oziroma kadrovske evidence organa, v katerem opravlja delo.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Prijava naj vsebuje tudi kratek življenjepis, kandidat pa naj poleg formalne strokovne izobrazbe navede tudi druga znanja in veščine, ki jih je pridobil. Od kandidata se pričakuje, da ima za opravljanje terenskih nalog tudi veljavno vozniško dovoljenje B-kategorije za upravljanje osebnega vozila.

V skladu z 12. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek uvrstijo popolne in pravočasno prispele prijave kandidatov, ki izpolnjujejo natečajne pogoje. Strokovna usposobljenost kandidatov se bo presojala na podlagi navedb oziroma v skladu z natečajnimi merili in ustreznimi metodami.

Izbrani kandidat bo opravljal delo deloma v prostorih Občine Kamnik, Glavni trg 24, 1241 Kamnik, v pretežni meri pa na terenu.  Naloge na delovnem mestu višji občinski redar se lahko opravljajo v uradniškem nazivu višji občinski redar III, višji občinski redar II in višji občinski redar I. Z izbranim kandidatom bo sklenjena pogodba o zaposlitvi za nedoločen in poln delovni čas s 5-mesečnim poskusnim delom.

Kandidat vloži prijavo v pisni obliki (na priloženem obrazcu Prijava), ki jo pošlje v zaprti ovojnici z označbo: »prijava na interni natečaj za delovno mesto višji občinski redar« **na naslov**: Občina Kamnik, Glavni trg 24, 1241 Kamnik, in sicer **v roku 8 dni** po objavi na spletnem mestu državne uprave, <https://www.gov.si/zbirke/delovna-mesta>. Za pisno obliko prijave se šteje tudi elektronska oblika, poslana **na elektronski naslov**: obcina@kamnik.si, pri čemer veljavnost prijave ni pogojena z elektronskim podpisom.

Obvestilo o končanem natečajnem postopku bo objavljeno na spletni strani Občine Kamnik ([Javni razpisi, natečaji... Občine Kamnik](https://www.kamnik.si/razpisi)).

Informacije o izvedbi internega natečaja daje Franc Hribernik, tel. št.: 01 8318 103, o delovnem področju pa Bogomira Skvarča Jesenšek, tel. 01 8318 115.

V besedilu internega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.